### Beslutninger:

Kenneth Henriksen med bemærkning, at byrådet i sit møde den 8. juni 2022 kunne tiltræde ændringsforslaget af 8. juni 2022 fra Venstres, Radikale Venstres, Socialdemokratiets, Det Konservative Folkepartis, Dansk Folkepartis, Enhedslisten de Rød-Grønnes, Nye Borgerligs og Socialistisk Folkepartis byrådsgrupper.

###

Beslutningsforslag fra V og SF

Venstre og SF i [adresse] foreslår, at [adresse] skal oprette borgerforslag. Borgerforslag er en ordning, hvor Aarhusianerne har mulighed for at samle støtte til et politisk initiativ via kommunens hjemmeside og efterfølgende få fremsat et beslutningsforslag i Byrådet. Motivation

Vi har en vision i vores nye forståelsesramme ([adresse]) om, at vi vil have mindre system og mere borger, men den demokratiske proces kan være svær at påvirke for borgerne i [adresse]. Der er rigtig mange gode ideer derude, som ikke bliver hørt, fordi det kræver enormt meget overskud, vilje og tid, hvis en borger vil nå hele vejen ind i byrådssalen med sit forslag.

Borgeren må finde sin egen vej at gå i systemet og ramme de rigtige embeds-folk – endvidere skal disse få udvalgte personer overbevises om, at forslaget er den bedste løsning. Igen skal disse personer have tiden og overskuddet til at gå videre med forslaget, så der er alt i alt rigtig mange hurdler man skal over. Denne proces ønsker vi at gøre kortere og mere simpel. Det skal være nemt for vores borgere at stille forslag og komme med de gode ideer - og tilsvarende nemt for os politikere at kunne gribe dem.

Borgerforslag er ikke en erstatning for det repræsentative demokrati, men en mulighed for at supplere det med nye veje. Fra folketinget og andre kommuner har ordninger med borgerslag også bevist, at vigtige emner, sag og især etiske og principielle spørgsmål finder en vej til den offentlige debat, og nogle gange også fører til beslutninger og vedtagelser, der ellers ikke var blevet til virkelighed.

Tilsvarende borgerforslag på landsplan (nedskaleret til [adresse]’ indbyggertal) skal et borgerforslag hvis dette opnår mere end 3.000 støtter behandles i byrådet. Hvis et forslag på under 180 dage opnår mere end 3.000 støtter, vil forslaget blive behandlet i byrådet. IT-systemet findes allerede nationalt, og bør laves tilsvarende i [adresse], så borgeren registrerer sig med Nem-ID, når borgeren ønsker at støtte et forslag.

Generelt skal opbygningen være tilsvarende de nationale borgerforslag herunder:

- Hovedstilleren skal offentligt stå bag sit forslag, og der skal være minimum tre medstillere på hvert forslag.

- Forslag skal gennemgå en screening af administrationen af, om det holder sig inden for retningslinjerne, herunder om forslaget er et kommunalt anliggende.

- Administrationen kan ikke rette i forslaget.

- Støttere er anonyme og underskriver med Nem-ID.

Stillet af Ellen Sørensen (V) & Tejs Poulsen (SF)

På vegne af Venstre og SF i Århus Kommune

INDSTILLING FRA BORGMESTERENS AFDELING

Svar på forslag fra V og SF om indførelse af borgerforslag

### Resume

Byrådet har på mødet d. 12. maj 2021 ønsket en indstilling til en magistratsbehandling af forslaget: ”Indfør borgerforslag i [adresse]”, som det kendes fra nationalt plan og fra flere andre danske kommuner.

Borgerforslag er en ordning, hvor [adresse] vil få mulighed for at samle støtte til et initiativ via kommunens hjemmeside og efterfølgende få fremsat et beslutningsforslag i Byrådet.

Erfaringer fra en række kommuner viser, at det er meget få borgerforslag, som lykkes med at opnå nok underskrifter til, at de kan blive byrådsbehandlet, og herefter kun yderst få borgerforslag, som ender med at blive vedtaget.

Det er således et opmærksomhedspunkt, hvorvidt borgerforslag har den ønskede demokratiske effekt, og om borgerforslag er det rette værktøj til at understøtte dialogen mellem borger og kommune.

Derfor indstilles det, at [adresse] ikke går videre med borgerforslag. I stedet afholdes en temadrøftelse i byrådet om, hvordan man ønsker at arbejde med borgerinddragelse og borgersamarbejde i den nuværende byrådsperiode.

Den sene fremsendelse af forslaget skyldes indsamling af erfaringer samt forsinket intern sagsbehandling.

### Beslutningspunkter

Det indstilles:

At 1) [adresse] ikke går videre med borgerforslag, som man kender det fra nationalt plan og fra andre kommuner.

At 2) [adresse] i stedet arbejder videre med et skærpet fokus på de tiltag, som allerede findes, kombineret med planlægning af en temadrøftelse i byrådet om borgerinddragelse og borgersamarbejde den 28. september 2022, der skal tjene som afsæt til at styrke og udvikle tiltag for bedre borgersamarbejde.

### Borgmesterens afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb:

Udvalg: Magistraten

Dato: 23-05-2022

Bertil Hermansen: 4

Fremsendes til [adresse] med bemærkning, at borgmester Freddy Klausen, rådmand Einar Frederiksen, Freja Holst og rådmand Bobby Jespersen på Magistratens møde den 23. maj 2022 anbefaler, at byrådet tiltræder Borgmesterens Afdelings indstilling af 3. maj 2022.

Sabine Kristoffersen, rådmand Kenny Krogh, Paul Holst og Frank Iversen henholder sig til det oprindelige forslag.

Rådmand Bertil Klausen tog forbehold.